b'\n_START_ARTICLE_\nWeka (strojno u\xc4\x8denje)\n_START_PARAGRAPH_\nWeka (Waikato Environment for Knowledge Analysis) je priljubljena odprtokodna programska oprema za strojno u\xc4\x8denje, napisana v javi. Nastala je na univerzi Waikato v Novi Zelandiji. Na voljo je pod licenco GNU.\n_START_SECTION_\nOpis\n_START_PARAGRAPH_\nDelovno okolje programa je sestavljeno iz nabora orodij in algoritmov za analizo podatkov in modeliranje napovedovanja. Vsebuje grafi\xc4\x8dni vmesnik, ki omogo\xc4\x8da preprosto uporabo. Prvotna verzija je bila narejena z razli\xc4\x8dnimi programerskimi orodji. Zaradi prenosljivosti na raznoliko strojno so jo v 3. verziji prepisali v Javo. Weka omogo\xc4\x8da mnoga standardna opravila na podro\xc4\x8dju podatkovnega rudarjenja (predobdelava, rojenje, razvr\xc5\xa1\xc4\x8danje, regresija, vizualizacija, izbira zna\xc4\x8dilk)._NEWLINE_Weka ima grafi\xc4\x8dni vmesnik z imenom Raziskovalec (Explorer), lahko pa jo tudi uporabljamo direktno iz ukazne vrstice. Obstaja \xc5\xa1e preizku\xc5\xa1evalec (Experimenter), ki omogo\xc4\x8da sistemati\xc4\x8dno medsebojno primerjavo rezultatov strojnega u\xc4\x8denja s podatkovnimi bazami.\n_START_SECTION_\nDatoteka ARFF\n_START_PARAGRAPH_\nAttribute Relationship File Format (ARFF) je besedilna datoteka za zapis Wekinih podatkovnih zbirk. Preprost primer ARFF datoteke:_NEWLINE__NEWLINE_@relation weather_NEWLINE__NEWLINE_@attribute outlook {sunny, overcast, rainy}_NEWLINE__NEWLINE_@attribute temperature real_NEWLINE__NEWLINE_@attribute humidity real_NEWLINE__NEWLINE_@attribute windy {TRUE, FALSE}_NEWLINE__NEWLINE_@attribute play {yes, no}_NEWLINE__NEWLINE_@data_NEWLINE__NEWLINE_sunny,85,85,FALSE,no_NEWLINE__NEWLINE_sunny,80,90,TRUE,no_NEWLINE__NEWLINE_overcast,83,86,FALSE,yes_NEWLINE__NEWLINE_rainy,70,96,FALSE,yes_NEWLINE__NEWLINE_rainy,68,80,FALSE,yes_NEWLINE__NEWLINE_rainy,65,70,TRUE,no_NEWLINE__NEWLINE_overcast,64,65,TRUE,yes_NEWLINE__NEWLINE_Vrstice, ki se za\xc4\x8dnejo z znakom @, se imenujejo glava datoteke, ostalo pa so podatki. Podatki so lahko \xc5\xa1tevilski ali ne\xc5\xa1tevni.'